Akrom Alimov

Akrom Po‘latovich Alimov ( 1924-yil 19-noyabr, Toshkent, QozASSR — 1994-yildan oldin emas, Toshkent ) — sovet iqtisodiy, davlat va siyosiy arbobi.

 Tarjimai hol 
U 1924-yilda Toshkent shahrida dunyoga keladi. SIKP (Sovet ittifoqi kommunistik partiyasi) a’zosi.  

Akrom Alimov Ulug‘ Vatan urushi qatnashchisi, 129-Orlov miltiq diviziyasining 664-artilleriya qo‘shini 3-diviziyasi artilleriya razvedkachisi bo‘ladi.  U 1946-yildan — iqtisodiy, ijtimoiy va siyosiy ishlar bo‘yicha faoliyat olib boradi.  Alimov 1947—1994-yillarda— O‘zbekiston Kompartiyasi MQ apparatida tuman komsomol qo‘mitasi xodimi, Ohangaron tumani MTS bo‘yicha hududiy kotibi, O‘zbekiston Kompartiyasi Olmaliq shahar qo‘mitasi kotibi, O‘zbekiston Kompartiyasi Xorazm viloyat qo‘mitasining tashkiliy bo‘limining mas’ul tashkilotchisi, O‘zbekiston Kompartiyasi Kalinin tuman qo‘mitasi birinchi kotibi, O‘zbekiston Kompartiyasi Toshkent qishloq okrug qo‘mitasi kotibi, O‘zbekiston Kompartiyasi Yangiyo‘l tumani qo‘mitasi birinchi kotibi, Toshkent viloyati urush va mehnat faxriylari qo‘mitasi raisi lavozimlarida uzoq yillar faoliyat yuritadi. 

Shuningdek, u O‘zbekiston SSR Oliy Kengashining 7— 8 va 9-chaqiriqlari deputati etib saylanadi.  

Akrom Alimov 1994-yildan keyin (aniq sana ma’lum emas) Toshkentda vafot etadi.

 Havolalar 

 Alimov Xalq xotirasi saytida

Turkum:Toshkentda vafot etganlar
Turkum:Toshkentda tugʻilganlar
Turkum:1924-yilda tugʻilganlar
Turkum:19-noyabrda tugʻilganlar
Turkum:Hurmat Belgisi ordeni sohiblari
Turkum:Qizil Yulduz ordeni sohiblari
Turkum:Xalqlar doʻstligi ordeni sohiblari
Turkum:Mehnat Qizil Bayroq ordeni sohiblari
Turkum:Vatan urushi 2-darajali ordeni sohiblari
Turkum:Oktabr Inqilobi ordeni sohiblari